Reverentissimo in Christo patri amantissimo domino abbati, frater R., humilis prior Lentoniensis, et ejusdem loci conventus, salutem et tam devotam quam debitam in omnibus usque ad mortem obedientiam. Cum semper matri nostræ Cluniacensi ecclesiæ obedientes extiterimus et devoti, grave videretur nobis, ut cum jam fere ad annos devenerimus decrepitæ ætatis, si aliqua indevotionis infamia notaremur. Licet igitur domus nostra Lentoniensis non solum tanto debitorum onere, cum sterilitate terrarum et caristia bladi, cum ruina domorum et aliis oppressionibus et innumeris vexationibus, quod fere occumbere nos oportet, vehementer sit oppressa, etc.